જેમ કે જે હિંદુ સ્ત્રીને મિલક્ત વારસાથી, વસિયતથી, વિભાજન વખતે, ભરણપોષણના કરજ પેટે, લગ્ન વખતે કે ત્યારબાદ મળેલી બક્ષિસ, પોતાના કૌશલ્ય મહેનતથી ખરીદી કરીને, ચિરકાલીન વ્યવહારથી અથવા બીજી કોઈપણ રીતે પ્રાપ્ત થયેલા જંગમ કે સ્થાવર મિલક્ત અને આ કાયદાની શરૂઆત અગાઉ સ્ત્રીધન તરીકે ધારણ કરેલી મિલકતનો સમાવેશ થાય છે, પરંતુ આ કલમ-૧૪ (૧) લાગુ પાડવા માટે અમુક શરતો અનિવાર્ય છે જેમ કે, આ કાયદાની શરૂઆત વખતે અથવા ત્યારબાદ હિંદુ સ્ત્રી પાસે મિલકતનો વાસ્તવિક અથવા રચનાત્મક કબજો હોવો જોઈએ, આવી મિલક્તનો કબજો હિંદુ સ્ત્રીએ પોતાની મિલક્ત તરીકે મેળવેલો હોવો જોઈએ અને મિલક્ત આ કાયદાની શરૂઆત પહેલાં કે પછી પ્રાપ્ત થયેલી હોવી જોઈએ.